b'\n_START_ARTICLE_\nCardiffska metropolitanska stolnica\n_START_SECTION_\nZgodovina\n_START_PARAGRAPH_\nPrvotna cerkev je bila zgrajena leta 1842 za 2124 \xc2\xa3 po zbiranju sredstev v Walesu in na Irskem ter donaciji lady Catherine Eyre iz Batha.  Cerkev je bila na Davidovi ulici v Cardiffu in je bila na \xc5\xbeeljo Catherine Eyre posve\xc4\x8dena zavetniku Walesa, svetemu Davidu.  _NEWLINE_Sedanjo stavbo so zasnovali arhitekti pri Pugin in Pugin ter je bila zgrajena 1884\xe2\x80\x9387.  To je glavna katoli\xc5\xa1ka cerkev v Cardiffu in je postala sede\xc5\xbe rimskokatoli\xc5\xa1ke nad\xc5\xa1kofije Cardiff leta 1916. Leta 1920 je bila razgla\xc5\xa1ena za stolnico nove nad\xc5\xa1kofije Cardiff._NEWLINE_Stolnica je bila po\xc5\xa1kodovana med drugo svetovno vojno zaradi bombardiranja marca 1941, ko so za\xc5\xbeigalne bombe predrle streho. Leta 1950 je bila obnovljena in predelana pod nadzorom F. R. Bates, Son and Price in ponovno odprta marca 1959.\n_START_SECTION_\nArhitektura in vloga\n_START_PARAGRAPH_\nStolnica je enoladijska dvoranska cerkev z odprto leseno streho in kratkim, ravno zaprtim korom, strogih oblik zgodnje angle\xc5\xa1ke gotike. Obokom v ladji so dodane stranske kapele z obokanimi odprtinami. Portalno fasado obdaja na ju\xc5\xbeni strani visok kvadratni zvonik._NEWLINE_Izvirne opreme je malo. Dopolnjena je bila po vojni in po vatikanskem koncilu.\n_START_SECTION_\n\xc5\xbdupnija\n_START_PARAGRAPH_\nStolnici v Cardiffu je pridru\xc5\xbeena Catholic Truth Society, kjer je mogo\xc4\x8de kupiti liturgi\xc4\x8dne predmete, vklju\xc4\x8dno molitvenike, sve\xc4\x8de in kipe katoli\xc5\xa1kih svetnikov.'